**1. Predmet obstarávania :**

Dodávka a plnenie dopravných lietadiel a vrtuľníkov prevádzkovaných Leteckým útvarom Ministerstva vnútra Slovenskej republiky leteckým palivom JET A-1 na Letisku M. R. Štefánika Bratislava.

**2.Špecifikácia predmetu :**

Predmetom zákazky je dodávka a plnenie dopravných lietadiel a vrtuľníkov prevádzkovaných Leteckým útvarom Ministerstva vnútra Slovenskej republiky leteckým palivom JET A-l na Letisku M. R. Štefánika Bratislava.

**3. Kvalitatívne požiadavky na palivo JET A-l:**

Podľa normy Aviation Fuel Quality Requirements for Jointly Operated Systems (AFQRJOS), ktorá predstavuje požiadavky noriem DEF STAN 91-91 a ASTM D 1655.

Obchodný názov daňovo zvýhodneného minerálneho oleja: Letecký petrolej JET A-l Číslo colného sadzobníka: 2710 19 21

CPV: 09131000-6 kerozín

Termín plnenia: **24 mesiacov** odo dňa nadobudnutia účinnosti zmluvy

Miesto plnenia: Letisko M.R. Štefánika, 823 03 Bratislava

Množstvo: predpokladaný objem paliva JET A-l je **2 000 000 litrov / rok**

* Uchádzač vytvorí podmienky na okamžité doplňovanie daňovo zvýhodneného minerálneho oleja - letecký petrolej JET A-l, s predpokladaným množstvom odberu 2 000 000 litrov/rok v súlade s § 10 ods. 1 písm. b) bod 1. Zákona č. 98/2004 Z. z. o spotrebnej dani z minerálneho oleja a na základe odberného poukazu vydaného Colným úradom Bratislava.
* Dostupnosť: 24 hodín denne celoročne
* Uchádzač doplní bezodkladne letecký petrolej JET A-l podľa prevádzkových podmienok, požiadaviek a potrieb verejného obstarávateľa priamo do lietadiel a vrtuľníkov prevádzkovaných Letecký útvarom Ministerstva vnútra na prevádzkovej ploche na letisku M. R. Štefánika Bratislava.
* Plnenie leteckého petroleja bude vykonané verejnému obstarávateľovi oproti dokumentu potvrdzujúcemu: číslo odberného poukazu, dobu platnosti odberu poukazu, dátum odberu, miesto, druh, množstvo vydaného leteckého petroleja, merná jednotka a nový zostatok leteckého petroleja zamestnancom predávajúceho.
* Plnenie leteckého petroleja JET A-l do lietadiel a vrtuľníkov prevádzkovaných Leteckým útvarom Ministerstva vnútra priamo na prevádzkovej ploche na letisku M. R. Štefánika, Bratislava musí byť realizované tlakovým plnením (spodné plnenie), alebo plniacou pištoľou (horné plnenie), prostredníctvom špeciálnych cisterien pre plnenie leteckého paliva do lietadiel a vrtuľníkov.

**4. Spôsob určenia ceny**

1. Verejný obstarávateľ požaduje stanoviť cenu za požadovaný predmet zákazky dohodou zmluvných strán v zmysle zákona č. 18/1996 Z. z. o cenách v znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

2. Cena za plnenie predmetu zákazky bude určená v Prílohovom liste v prílohe č. 2 Návrh zmluvy.

3. Všetky náklady, ktoré nie sú osobitne uvedené v časti Opis predmetu zákazky týchto súťažných podkladov, ale s ňou bezprostredne súvisia, je potrebné do príslušnej položky započítať.

4. Cenu stanoví uchádzač v návrhu na plnenie kritérií predloženého v prílohe č. 3.

5. Kúpna cena bude stanovená pre každý mesiac od prvého dňa v kalendárnom mesiaci do posledného dňa kalendárneho mesiaca ako aritmetický priemer cien pre JET A-1 podľa cenníka/kotácie Platts Barges FOB Rotterdam High jednej (1) tony JET A-1 v USD (amerických dolároch) za obdobie predchádzajúceho mesiaca (ďalej len „rozhodné obdobie“) zvýšená o **Cenovú prémiu** v eurách na jednu tonu JET A-1. Nová kúpna cena bude verejnému obstarávateľovi oznámená vždy v prvý pracovný deň v mesiaci a bude platná do posledného kalendárneho dňa v mesiaci. Kúpna cena je splatná v eurách a je prepočítaná na eurá podľa priemeru kurzov USD/EUR vypočítaného z kurzov USD/EUR vyhlásených ECB za rozhodné obdobie. Takto určená cena sa prepočíta na 1 liter tovaru pri teplote 15 °C podľa príslušného koeficientu hustoty platného pre dané časové obdobie v súlade s platným znením zákona číslo 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov upravená o príspevok na nakladanie s núdzovými zásobami.